বর্তমান রাজ্য সরকার এবং শাসক দলের নিরঙ্কুশ সন্ত্রাসের খবরের আপডেট যে তাঁর কানেও নিয়মিত পৌঁচ্ছছে তা এই লিখিত বিবৃতিতে বুঝিয়ে দিয়েছেন রাজ্যের প্রাক্তন বাম মুখ্যমন্ত্রী। টেলিভিশন নিউজ চ্যানেলে সাক্ষাৎকারে মমতা বন্দ্যোপাধ্যায় যে ভাবে জ্যোতি বসু, বুদ্ধদেব ভট্টাচার্য-কে খাঁটি বামপন্থী বলে এবং বাকি বামনেতাদের অস্তিত্বকে অস্বীকার করে একটা বিভাজন তৈরি করেছিলেন- এদিনের এই লিখিত বিবৃতিতে তা মিটে গেল বলেই মনে করছে রাজনৈতিক মহল। মমতা বলেছিলেন বামেরা লড়াই ভুলেছে- বুদ্ধদেব স্মরণ করালেন নির্বাচনী সংগ্রামই এই মুহূর্তে বামেদের মূল লক্ষ।